google/wiki40b huggingface dataset:
Egbertas I

Egbertas (m. 673 m. liepos 4 d.) – Kento karalius, valdęs 664–673 metais.

Biografija

Vyresnysis Erkonberto ir Seksburgos sūnus. Vos įsėdęs į sostą, įsakė užmušti du savo dėdės Ermenredo sūnus (šventus kardininkus Etelbertą ir Etelredą), baimindamasis, kad jie netrukdytų jam užvaldyti karūną. 668 metais Romos popiežius Vitalianas pašventino Teodorą arkivyskupu ir nusiuntė į Britaniją. Teodoras, Kenterbero arkivyskupas, visur įvedė tikybą pagal Romos katalikų pavyzdį, ir tapo pirmuoju Anglijos arkivyskupu.
Egbertas valdė 9 metus ir mirė 673 metais liepos 4 d., palikęs du sūnus Edriką ir Vitredą, bet karūną užgrobė jų dėdė Chlotaris.
Šaržas

Šaržas (pranc. charge 'iškreipti') – greitai nupiešiamas satyrinis arba humoristinis žmogaus portretas. Šiame žanre  piešiant žmogaus portretą sąmoningai hiperbolizuojami arba transformuojami saviti veido bruožai. Tai nėra tiksli žmogaus atvaizdo kopija, o greičiau jos lengva, geranoriška parodija. Taip pat šaržas taikomas ir gyvūnų, daiktų linksmam pavaizdavimui. Pagrindinis šaržo tikslas – suteikti gerą nuotaiką, be to, svarbu žaismingai vaizduojat asmenį išlaikyti saiką, kad šaržas nepereitų į karikatūrą.
Šaržai gali būti vienspalviai („juodu ant balto“) arba spalvoti. Jie piešiami naudojant įvairią techniką: pieštuku, tušu, akvarele ir pan. Šis žanras dėl savo paprastumo mėgiamas gatvių dailininkų.
Gulbinai (Biržai)

Istorija

XIX a. pabaigoje – XX a. pradžioje kaimas buvo valsčiaus centras.
Balticum Auksinis

Balticum Auksinis – televizijos kanalas, pradėtas transliuoti 2003 metų vasarą iš pradžių Klaipėdoje, o vėliau ir Vilniaus, Kauno, Šiaulių bei Panevėžio miestuose.
2004 metais, laimėjus Radijo ir televizijos komisijos skelbtą konkursą, Balticum TV pradėjo retransliuoti originalų filmų kanalą per skaitmeninės televizijos stotį Vilniuje. Kanalas yra transliuojamas nauja profesionalia vaizdo išleidimo sistema.
Kanalas transliuojamas per kabelinės televizijos tinklus, taip pat ir per skaitmeninės televizijos stotys.
2005 m. filmai pradėti rodyti stereofoniniu garsu. Dabar visi filmai rodomi stereofoniniu garsu.
„Balticum Auksinis“ kanalu transliuojami lietuviškai įgarsinti filmai. Kasdien parodoma po 8–10 filmų, nuo 7 val. ryto iki 3 val. nakties. Tai ir geriausi festivaliniai filmai, ir kokybiškas komercinis Europos ir Holivudo kinas.
Visi filmai yra įgarsinami lietuviškai profesionalioje “Balticum TV” garso montažinėje.
Filmai transliuojami kas dvi valandas, tarp filmų įterpiant originaliai sumontuotus anonsus. Jokios reklamos, jokios komercijos.
Gali būti transliuojamas tiek programų paketuose, tiek ir skaitmeniniu būdu (koduotas).
Transliuotojas – UAB „Balticum TV“.
Eugenia Bujak

Biografija

2011 m. Europos treko čempionate Bujak dalyvavo taškų lenktynėse, bet įskaitinių taškų nepelnė. 2012 m. pasaulio treko čempionate komandiniame persekiojime Lenkijos rinktinė buvo diskvalifikuota, o individualiame persekiojime sportininkė liko 16-a. 2012 m. atstovavo Lenkijai pasaulio plento čempionate, kuriame užėmė 27-ą vietą lenktynėse laikui ir nebaigė lenktynių masiniame starte. 2012 m. Europos treko čempionate Panevėžyje Bujak liko 10-a taškų lenktynėse, bei pelnė sidabrą komandiniame persekiojime. 2013 m. pasaulio treko čempionate buvo 9-a taškų lenktynėse ir 4-a komandiniame persekiojime. Tais pačiais metais vykusiame pasaulio plento čempionate Bujak masiniame starte buvo 21-a, o lenktynėse laikui 16-a.
FC Tatran Prešov

Istorija

Klubas įkurtas 1898 m.
Šiaulių kamerinis orkestras

Šiaulių kamerinis orkestras – Šiaulių miesto kamerinis orkestras, įkurtas 1989 metais.

Veikla

Šiaulių kamerinis orkestras įkurtas 1989 m. iš iki tol gyvavusio Liaudies simfoninio orkestro. Jame groja artistai, dauguma mokęsi Šiaulių aukštesniojoje muzikos mokykloje, o dabar dirbantys miesto ir apskrities muzikos mokyklose mokytojais ir dėstytojais. Aukštesniosios muzikos mokyklos direktorius ir orkestro vadovas Jonas Lamauskas sugalvojo sukurti kamerinę grupę iš simfoninio orkestro. Ši idėja visiems patiko, o Jonas Lamauskas tapo pirmuoju Šiaulių kamerinio orkestro vadovu. Per metus orkestras vidutiniškai surengia per dvidešimt koncertų, kuriuose gausu įvairių žanrų ir epochų kūrinių, tačiau vyrauja klasika ir barokas. Didžiosios dalies koncertų klausosi šiauliečiai ir miesto svečiai, tačiau orkestras vyksta į gastroles kituose Lietuvos miestuose bei užsienio šalyse.
Orkestras bendradarbiauja su Lietuvos ir užsienio muzikais, chorais, solistais ir dirigentais. Šiaulių kameriniam orkestrui dirigavo iškilios Lietuvos asmenybės: S. Sondeckis, J. Domarkas, D. Šervenikas, M. Pitrėnas, V. Viržonis ir kiti. Orkestras grojo su garsiais solistais: R. Katiliumi, A. Vizgirda, R. Beinariu, G. Skėryte, A. Kriščiūnaite, E. Kaniava, A. Janutu, I. Misiūra-Tumanovu ir kitais. Kamerinis orkestras palaiko glaudžius ryšius su Vokietijos violončelininku D. Geringu, dirigentu G. Maisu, pianiste I. Gabbe, pianistu ir dirigentu L. Dorfmanu, smuikininku R. Baldini, altininkais H. Rode, H. J. Greineriu ir kitais.
Georgina Abela

Georgina Abela (g. 1959 m.) yra Maltos dainininkė ir dainų autorė. Ji ištekėjusi už kompozitoriaus Paul Abela.
Georgina keturis kartus pasirodė „Eurovizijos“ dainų konkurse: 1991 metais, duetu su Paul Giordimaina atlikę lyrinę dainą „Coud it Be“, užėmė 6 vietą. 1992 m. ji buvo Maltos atstovės Mary Spiteri dainos „Little Child“ kompozitorė. 1996-ųjų konkurse Georgina pasirodė kaip dalyvės Miriam Christine pritariančioji dainininkė ir 2001 metais, kaip Fabrizio Faniello dainos „Another Summer Night“ kompozitorė.
Georgina dalyvavo Maltos atrankoje į „Euroviziją“ 1994–1999, 2004 ir 2009 metais.
Juozapas Stankus

Biografija

1969–1975 m. partinis darbuotojas Klaipėdoje. 1975 m. Maskvoje baigė Aukštąją partinę mokyklą prie SSKP CK. 1975–1989 m. Neringos miesto Liaudies deputatų tarybos Vykdomojo komiteto pirmininkas.  1996 m. AB „Audėjas“ viešbučio „Eglių slėnis“ direktorius. Nuo 1999 m. SPUAB „Neringos energija“ direktorius.
Nuo 1963 m. SSKP, nuo 1990 m. Lietuvos socialdemokratų partijos narys, 1990–1994 m. LSDP Neringos skyriaus pirmininkas. Nuo 1999 m. Naujosios sąjungos narys.
1997–2000 m. Neringos savivaldybės tarybos narys (LSDP sąraše). Palaidotas Nidos kapinėse.
Keturių dykumų iššūkis

Keturių dykumų iššūkis (angl. 4 Deserts) – daugiadienis ultramaratoninis bekelės bėgimas dykumų trasomis (Atakamos, Sacharos, Gobio dykumose, Paskutinėje dykumoje Antarktidoje) – vieną etapą sudaro 250 km trasa. Kol kas tik Ryan Sandes pavyko laimėti visus rungtynių etapus. Be to, jis laimėjo visas varžybas iš pirmo bandymo.
Ventrologija

Ventrologija, arba pilvakalbystė (lot. „venter“ – pilvas, „logos“ – žodis) – kalbėjimo menas beveik nejudinant lūpų, be artikuliacijos. Cirke – vienas iš retesnių nepagrindinių žanrų.
Artistas pilvakalbystės meno pasiekdavo po ilgų treniruočių, vaidinimą (dažniausiai komišką) paruošdavo kaip dialogą su lėle arba gyvūnu (pvz., šunimi). Ventrologų pasirodymai cirko, teatro ar kabareto scenose žinomi nuo XVIII amžiaus Austrijoje, Prancūzijoje, tapo populiarūs XIX a. – JAV, Indijoje, Rusijoje ir kt. Apie pilvakalbius Lietuvos cirkų arenose nėra duomenų.
Branduolėlis

Branduolėlis (lot. nucleolus) – ląstelės interfaziniame branduolyje esantis kompaktiškas darinys, stipriai laužiantis šviesos spindulius. Daugiausia sudarytas iš ribonukleoproteidų. Dažniausiai yra sferinis, bet gali būti ir juostinis arba sudėtingos formos, sudarytas iš skirtingai besidažančių dalių. Jis aptinkamas vienaląsčių organizmų branduoliuose ir augalinėse bei gyvūninėse ląstelėse.
Paprastai būna 1-2 ovalūs ar apvalūs branduolėliai, kartais būna keletas, o augančiose žuvų kiaušialąstėse – daug. Branduolėlių skaičius, kaip ir jų dydis priklauso nuo ląstelės fiziologinės būsenos ir kinta. Branduolėlyje yra apie 80 proc. baltymų ir apie 15 proc. RNR. Mitozės metu branduolėlis virsta chromosomų kūneliais, o metafazėje ir anafazėje – jis nematomas. Atsiranda tik susidarant naujiems branduoliams.
Meždurečenskas

Istorija

1946 m. įkurta angliakasių gyvenvietė, penkto dešimtmečio pabaigoje–šešto dešimtmečio pradžioje didelę Meždurečensko gyventojų dalį sudarė kaliniai; 1951–1954 m. Meždurečensko lageriuose, priklausančiuose Kamyšlago lagerių grupei, vienu metu buvo apie 4000 žmonių. 1955 m. gavo miesto teises.

Lietuviai

1951 m. pradžioje Meždurečensko lageriuose buvo apie 300 lietuvių. 1951 m. lapkričio mėn. į Meždurečenską iš Novosibirsko kalinių persiuntimo kalėjimo atvežta dar apie 150 lietuvių; 1952 m. sausio mėn. jie visi buvo išsiųsti į Olžeraso lagerį.
Kordobos kalnagūbriai

Kordobos kalnagūbriai (isp. Sierras de Córdoba) – kalnų grandinė centrinėje Argentinoje, tarp Pampų pietuose ir rytuose, Čiako – šiaurėje ir Andų – vakaruose. Išsidėstę daugiausia Kordobos provincijoje, nors dalis patenka į San Luiso ir Santjago del Estero provincijas. Sudaro kelio pagrindinės grandinės: Sierra Chica, Sierras de Ambargasta, Sierras Grandes, Sierras de Pocho ir Sierra de Comechingones. Aukščiausia vieta – Champaquí kalnas (2800 m). Kalnų grandines skiria platūs derlingi slėniai: Valle de Punilla, Valle de Calamuchita, Valle de Paravachasca, Valle de Traslasierra ir Valle de Conlara.
Kordobos kalnagūbriai susidarė anksčiau už Andus – Paleozojaus eroje ir buvo smarkiai eroduoti. Sudaryti daugiausia iš metamorfinių uolienų (kvarcito ir kt.). Vėliau ordoviko periode pasireiškė vulkanizmo procesai. Nurimus vulkanizmui kalnai buvo veikiami erozijos. Šių praeityje vykusių procesų pasekmė – šiuolaikiniai druskingi ežerai (pvz., Salinas Grandes). Kalnuose prasideda daug svarbių regiono upių: Primeras, Segundas, Terseras, Kuartas, Kuintas. Daug upių patvenktos. Tačiau pasiekia Paraną tik lietingais metais.
Žemutiniuose kalnų šlaituose, slėniuose klimatas šiltas, drėgnas. Vasaros karštos su neretomis liūtimis, žiemos šiltos ir sausos. Kordoboje per metus iškrenta 715 mm kritulių. Kritulių kiekis labai priklauso nuo šlaitų padėties: rytinuose gali iškristi net 1200 mm (dėl drėgnų oro masių nuo Atlanto), tuo tarpu vakariniuose – tik apie 400 mm. Kalnų žemutiniuose šlaituose vasarą temperatūra siekia 33 °C, žiemą 20 °C. Tačiau 2000 m aukštyje temperatūra jau tik 14 °C. Tačiose viršūnėse žiemą gali pasnigti.
Kalnų slėniuose ir žemutiniuose šlaituose auga miškai, nuo 2000 m prasideda kalnų pievos (kur vyrauja įvairios ašuočių rūšys). Kalnuose yra Quebrada del Condorito nacionalinis parkas.
Edvardas Jančevskis

Biografija

1868 m. baigė Peterburgo universitetą. 1869-1872 m. tobulinosi Halės universitete. Nuo 1873 m. dėstė Krokuvos universitete, 1901-1902 m. universiteto rektorius, 1902-1903 m. prorektorius. Nuo 1875 m. profesorius. 1876 m. Krokuvos mokslų akademijos narys.

Mokslinė veikla

Mokslinių tyrimų sritys: augalų anatomija, fiziologija, sistematika, mikologija ir sodininkystė. Tyrė Žemaitijos grybus ir žiedinius augalus, šių surinko daugiau kaip 600 rūšių bei formų. Tyrė obelų, kriaušių, slyvų, serbentų veisles. Nustatė Raseinių apylinkėse auginamų serbentų kilmę. Knygoje „Pomologo užrašai: Tyrimų duomenys iš Blinstrubiškių sodo Žemaitijoje“ aprašė 14 kriaušių, 8 obelų ir 12 slyvų veislių.
Liaudies ūkis (1919)

Liaudies ūkis – Lietuvos ir Baltarusijos TSR žemdirbystės liaudies komisariato žurnalas, ėjęs 1919 m. Vilniuje lietuvių ir lenkų kalbomis.

Istorija

Išėjo penki numeriai. Bendradarbiavo Zigmas Angarietis, Baltrus Matuzevičius ir kiti.
Redaktorius Motiejus Stankevičius.
Lietuvis žurnalistas

Lietuvis žurnalistas – Lietuvių žurnalistų sąjungos leidinys (žurnalas), ėjęs 1972–1998 m. JAV.

Istorija

Buvo leidžiamas Čikagoje, Valensijoje (Kalifornija), nuo 1997 m. – Niujorke vieną kartą per metus. Pakeitė 1969–1971 m. leistą biuletenį „Pranešėjas“. Išėjo 17 nr.

Redaktoriai

Vytautas Kasniūnas, Rūta Kleva Vidžiūnienė, Karolis Milkovaitis, Salomėja Narkeliūnaitė.
Į redakcinį kolektyvą įvairiu laiku įėjo Vladas Būtėnas, Jurgis Janušaitis, Jonas Kuprionis, Emilija Sakadolskienė-Pakštaitė, Algirdas Pużauskas, Juozas Vaišnys, Tilė Vakarė.
Udžaras

Istorija

1941 m. suteiktos miesto teisės. 1959 m. surašymo duomenimis, mieste gyveno 7760 žmonių. 1979 m. – 12 090, 1989 m. – 14 273 gyventojai. Iki 1991 m. buvo žinomas kaip Udžarai.
Gran Turismo

Gran Turismo (santrumpa GT) – terminas, kilęs iš italų ar ispanų kalbos, dar vartojamas kaip Grand touring arba Grand tourisme. Gran Turismo klasei priskiriami greiti, prabangūs ir komfortiški automobiliai sukurti ilgoms kelionėms. Dažniausiai būna gaminami dviejų durų kupė su dviem arba keturiom sedynėmis. GT santrumpos naudojimas labai paplitęs automobilių pramonėje. Štai keletas pavyzdžių – Ford GT, Bentley Continental GT, Nissan GT-R, Ferrari 599 GTB Fiorano, Maserati GranTurismo.

Gran Turismo naudojimas lenktynėse

GT, su kai kuriais patobulinimais, yra naudojami ir ilgų distancijų lenktynėse (tokiose kaip Le Mano 24 valandų, Mille Miglia, Targa Florio, Carrera Panamericana). Jose dalyvauja tokie automobiliai kaip BMW M3, Ferrari 250 GTO, Porsche 911 GT3 ar Lamborghini Murcielago LP640.
Pagal FIA taisykles GT yra skirstomi į dvi klases – GT1 ir GT2. Pirmoji klasė yra galingesnė. Taip pat šios klasės automobiliai gali turėti papildomas egzotiškas gamybos detales, geresnę aerodinamiką, didesnius stabdžius, platesnes padangas ir galingesnį variklį.
FK Makedonija Skopje

Istorija

Klubo ištakos siekia 1932 m.
Raistelis

Aplinkinės gyvenvietės

SUŽIONYS – 7 km
Stakinės – 1 kmPašongalis – 0,5 kmAleksandriškės – 0,5 km
Vilniaus oro uosto geležinkelio stotis

Istorija

Vilniaus oro uosto geležinkelio stoties statybos prasidėjo 2008 metų birželio mėnesį, o 2008 m. spalį įvyko oficialus jungties tarp Vilniaus oro uosto ir Vilniaus centrinės geležinkelio stoties atidarymas. Vilniaus oro uostas yra vienintelis oro uostas Baltijos šalyse, turintis tiesioginę geležinkelio jungtį su miesto centru.

Riedmenys

Maršrutu Vilniaus centrinė geležinkelio stotis–Vilniaus oro uostas, kursuoja dvi 93 vietų, 2008 m. iš Lenkijos tramvajų gamintojo „PESA“ įsigytos automotrisės 620M.
Šlapimas (Švenčionys)

Aplinkinės gyvenvietės

Šipiniškis - 1,5 km
Labanoras - 1 km
Padumblė – 1 km
Motiejus Poninskis

Biografija

Adomo Poninskio ir Liudvikos Mielžinskos sūnus. Gyveno ankstesnėje Dzialinskių rezidencijoje Opiečyne.  
Muirė 1758 mretų lapkričio 19 d. Jo kūnas palaidotas jėzuitų kapinėse, Poznanėje.
Šiaulių naujienos (savaitraštis)

Šiaulių naujienos – savaitraštis pašvęstas Šiaulių miesto ir apylinkės gyventojų reikalams, visuomenės, politikos ir literatūros savaitraštis, ėjęs nuo 1923 m. gruodžio 21 d. iki 1928 m. gegužės 15 d. Šiauliuose.

Istorija

Leido „Kultūros“ bendrovė, vėliau „Šiaulių naujienų“ leidėjų ratelis, nuo 1926 m. vasario mėn. – Juozas Švambaris. Redakcijos adresas Bažnyčios g. 1, nuo 1924 m., pasikeitus adresui – Bažnyčios g. 58, nuo 1926 m. – Dvaro g. 83. Spausdino Savičiaus ir Šumkausko spaustuvė bei „Titnago“ spaustuvė Šiauliuose.
Informavo apie Šiaulių apskrities ir Lietuvos įvykius, svarstė politikos, ekonomikos, socialinius klausimus. 1926 m. gruodžio 19 d. Nr. 53 ir 1927 m. sausio 9 d. Nr. 2 buvo konfiskuoti, laikraštis uždarytas, vietoje jo buvo leidžiami leidiniai: „Šios dienos Šiaulių naujienos“ (sausio 14 d.), „Šių metų Šiaulių naujienos“ (sausio 23 d.) „Naujausios Šiaulių naujienos“, „Savaitinės Šiaulių naujienos“ ir kt. Nuo 1927 m. vasario 1 d. ėjo pavadinimu „Naujos Šiaulių naujienos“. Jos dažnai būdavo sustabdomos, vietoje laikraščio ėjo vienkarčiai leidiniai įvairiais pavadinimais:  „Savaitinės Šiaulių naujienos“, „Mano Šiaulių naujienos“, „Kalėdų Šiaulių naujienos“, „100 Šiaulių naujienų“ ir kiti laikraščiai, pavadinime turėję žodžius „Šiaulių naujienos“.
Redagavo Pranas Purvis, Leonas Vitkauskas, Balys Petrauskas, Jonas Šliūpas, Alfonsas Vytautas Braziulis.
1988 m. savaitraščio vardą skaitytojų pageidavimu nusavino Šiaulių miesto laikraštis „Raudonoji vėliava“.
Apofis (asteroidas)

Apofis (99942 Apophis) – asteroidas, priskiriamas pavojingų asteroidų klasei, nes jo orbita yra artima Žemės orbitai. Asteroido skersmuo yra ~310m - 680m, jo skriejimo greitis – 12 km/s. Jis yra žymimas 2000SG344 numeriu. Apofis yra laikomas pavojingiausiu asteroidu Žemei. Jo orbitos astronominiai skaičiavimai rodo, kad 2029m balandžio 13 dieną gali prie Žemės priartėti labai mažu atstumu, maždaug 0,1 atstumo dalies, kuri skiria žemę ir mėnulį, t. y. apie 38,4 tūkstančio kilometrų . Susidūrimo galimybės, kaip teigia NASA, yra 1 iš 450 - tai yra didelė.
Apofis yra vienas iš asteroidų, kuriuose, pasak NASA specialistų, gali išsilaipinti astronautai.
Klaipėdos kryžių kalnas

Kryžių kalnas Klaipėdoje – pietinėje Klaipėdos miesto dalyje, šalia Ievos Simonaitytės gatvės esantis kalnas.

Istorija

Pirmieji kryžiai atsirado 2009 metų spalio 28 dieną. Pirmieji keliolika kryžių atsirado per vieną naktį, o iš jų išsiskyrė tik vienas didesnis, buvęs kiek daugiau, nei metro dydžio. Ant didžiausio kryžiaus jį pastatę žmonės išraižė du lotyniškus sakinius. Kaip teigė Klaipėdos Marijos Taikos Karalienės bažnyčios kunigas Vilius Viktoravičius, vienas sakinių yra tekstas iš Senojo Testamento Pradžios knygos. Abiejuose sakiniuose, užrašytuose ant didžiausio kryžio pasakojama, kaip Dievas sukūrė pasaulį.
Jonas Tamulis (1950)

Biografija

1975 m. baigė Vilniaus kultūros mokyklą. Dienraščio „Šiaulių kraštas“ fotografas.
1974-1985 m. dalyvavo respublikinėse kraštotyros ekspedicijose. Lietuvių kalbos ir literatūros instituto Lietuvių tautosakos rankraštynui perdavė 7857 vnt. įvairių žanrų kūrinių. Daug fotonuotraukų ir negatyvų saugoma Šiaulių Aušros muziejuje, publikuota periodikoje, knygose ir kituose leidiniuose.
Usurijskas

Istorija

Įkurtas 1866 m., 1898 m. gavo miesto teises. Iki 1926 m. vadinosi Никольск, iki 1935 m. Никольск Уссурийский, iki 1957 m. Ворошилов.
Teisminė gynyba

Teisminė gynyba - teisinės gynybos rūšis; proceso teisės nuostata, teisės principas.
Lietuvoje yra garantuojama pirminė bei antrinė teisinė pagalba (teisinė konsultacija ir advokato paslaugos).

Civilinis procesas

Kiekvienas suinteresuotas asmuo turi teisę įstatymų nustatyta tvarka kreiptis į teismą, kad būtų apginta pažeista ar ginčijama jo teisė arba įstatymų saugomas interesas (LR CPK 5 straipsnio 1 dalis „Teisė kreiptis į teismą teisminės gynybos“).
Atsisakymas teisės kreiptis į teismą negalioja (LR CPK 5 str. 2 d.).
Teismas imasi nagrinėti civilinę bylą pagal asmens (arba jo atstovo), kuris kreipėsi, kad būtų apginta jo teisė arba įstatymų saugomas interesas, pareiškimą. Įstatymų nustatytais atvejais pareiškimą teismui dėl viešojo intereso gynimo valstybės vardu gali pareikšti prokuroras arba kita įstatymų įgaliota institucija (LR CPK 5 str. 3 d.).
Ieškinio teisenos bylose paduodami ieškiniai, o ypatingosios teisenos ir kitose bylose – pareiškimai ar prašymai (LR CPK 5 str. 4 d.).
Pieno rūgštis

Pieno rūgštis ir fizinis krūvis

Pieno rūgštis gaminasi raumenyse esant intensyviam fiziniam krūviui, kai organizmas nebespėja aprūpinti raumenų deguonimi. Tuomet energija gaunama anaerobiškai skaidant gliukozę iki piruvato (glikolizė), kuris po to verčiamas laktatu. Paplitusi nuomonė, kad padidėjusi protonų koncentracija ląstelėse, raumenų nuovargis ir skausmas yra tiesiogiai susiję su pieno rūgšties koncentracijos padidėjimu, nėra teisinga. Iš tiesų tai lemia kiti su anaerobiniu skaidymu susiję procesai. 
Didžioji dalis pieno rūgšties įprastai iš raumenų per kraują pernešama į kepenis. Čia dalis skaidoma iki anglies dvideginio ir vandens, kita dalis panaudojama gaminti gliukozei, kurią kraujas perneša atgal į raumenis. Gliukozės gamyba iš pieno rūgšties vadinama gliukoneogeneze.

Pieno rūgštis maiste

Pieno rūgštis randama rauginto pieno produktuose - kefyre, rūgpienyje, sūriuose, jogurte. Taip pat pieno rūgštis užkonservuoja raugintus kopūstus, agurkus.
Lietuvos futbolo varžybos 1968 m.

I lyga

„Žalgirio“ zonoje laimėjo Ekranas Panevėžys, „Nemuno“ zonoje – Vienybė Ukmergė. Teisę žaisti aukščiausiojoje lygoje kitame sezone iškovojo Ekranas Panevėžys, Vienybė Ukmergė ir Tauras Tauragė.
Rusijos Federacijos maršalas

Rusijos Federacijos maršalas (rus. Маршал Российской Федерации) – aukščiausias dabartinis Rusijos Federacijos karinis laipsnis, įkurtas 1991 m. suirus TSRS vietoj Tarybų Sąjungos maršalo laipsnio. Jis aukštesnis už armijos generolą ir laivyno admirolą.
Pirmas ir vienintelis Rusijos Federacijos maršalas buvo buvęs gynybos ministras Igoris Sergejevas (laipsnis suteiktas 1997 m. lapkričio 11 d., mirė 2006 m.), kuris prieš tapdamas Rusijos Federacijos maršalu buvo strateginės raketų kariuomenės armijos generolas. 2009 m. spalio mėn. Rusijos kariuomenėje Rusijos Federacijos maršalų nėra.

Atskyrio ženklai

Rusijos Federacijos maršalo antpečiuose yra didelė auksinė penkiakampė žvaigždė ir auksinis dvigalvis erelis. Tuo jie panašūs į Tarybų Sąjungos maršalo antpečius, tik vietoj TSRS herbo turi dvigalvį erelį.
Taip pat nešioją didžiąją maršalo žvaigždę.
Džiovinta galva

Džiovinta galva – žmogaus galva, paruošta ritualiniam naudojimui arba prekybai.
Džiovintų galvų gamyba dažniausiai užsiima galvų medžiotojai, džiunglių gentys (Amazonijoje, Afrikoje, Melanezijoje, Pietryčių Azijoje). Amazonijoje mirusiųjų galvas džiovino šuarai, agvarunai, ačuarai, vambisai. Šuarų džiovintos galvos, vadinamos canca, yra vienos žinomiausių.
Apdirbant galvą kaukolė pašalinama. Gamintojas ant kaklo padaro įpjovą ir nulupa odą su mėsa nuo kiaušo. Paskui į akiduobes įstatomos raudonos sėklos ir užsiuvami vokai. Burna susegama trimis palmių spygliais. Iš mėsos pašalinami riebalai ją verdant vandenyje, į kurį dedama tanino turinčių augalų. Vėliau išdžiovinama taip prikimšus karštų akmenų ir smėlio, kad išlaikytų žmogaus galvos formą. Tada oda įtrinama pelenais (tikima, kad tai apsaugo nuo mirusiojo sielos), užsiuvamos lūpos, galva dekoruojama įvairiais karoliukais. Galvai džiūstant, jos priekinė dalis deformuojasi smarkiai išsikišdama.
Tokia galvų džiovinimo praktika paplito dėl įsitikinimo, jog apdirbus nukirstą priešo galvą jo energija pereis tą galvą turinčiam žmogui. Džiovintos galvos naudojamos religiniuose ritualuose, švenčių metu. Tokiomis galvomis dažnai pasipuošiama prieš mūšį taip siekiant įbauginti priešą.
XIX a. – XX a. pr. suklestėjo prekyba džiovintomis galvomis, ypač tarp chibarų genčių. Europiečiai mainais už tokius suvenyrus indėnams tiekė ginklus. Dėl kilusios galvų paklausos chibarai organizuodavo genčių karus, kad galėtų prisirinkti trofėjų. Vėliau valstybėms pradėjus kovoti prieš tokią praktiką džiovintos galvos pradėtos gaminti iš gyvūnų galvų (beždžionių, tinginių), arba kurti kopijos.
Raišiai (Vilnius)

Aplinkinės gyvenvietės

Salotė – 0,5 kmPilaitė (VILNIUS) – 1 kmDvarykščiai – 0,5 kmUpytė (VILNIUS) – 1 kmSenieji Gudeliai – 1 km
Mykolas Hlušnevičius

Mykolas Hlušnevičius (lenk. Hluszniewicz, 1797 m. Minskas – 1862 m. liepos 21 d. Vilnius) – Lietuvos astronomas.

Biografija

1814-1818 m. Vilniaus universitete studijavo matematiką ir astronomiją. 1818 m. filosofijos magistras. Nuo 1819 m. Vilniaus universiteto observatorijos adjunktas ir direktoriaus padėjėjas, 1843-1847 m. – direktorius. 1816-1843 m. dalyvavo K. Tenerio vadovaujamuose Lietuvos I eilės trianguliacijos darbuose, už juos 1837 m. apdovanotas Šv. Stanislovo ordinu ir žiedu su briliantu. Šių darbų aprašymą paskelbė tęstiniame leidinyje „Karinės topografinės saugyklos užrašai“ (Zapiski voenno-topografičeskogo depo t. 8-9 1843 m.) Stebėjo planetas, Mėnulio okultacijas, Jupiterio palydovų užtemimus, asteroidus. 1838-1846 m. (1838–1843 m. su P. Slavinskiu) leido tęstinį leidinį „Stebėjimų, atliktų Imperatoriškosios mokslų akademijos observatorijoje Vilniuje, ištrauka“ (pranc. Extrait des observations faites à l'observatoire de l'Académie Impériale des Sciences à Vilna), stebėjimų rezultatus t. p. skelbė žurnale „Astronomische Nachrichten“.
Serafín Zubiri

Serafín Zubiri (tikrasis vardas – Serafín Lizoain Vidondo; g. 1964 m. balandžio 20 d. Pamplonoje, ​​Ispanijoje) – ispanų dainininkas, kompozitorius ir pianistas.

Biografija

Zubiri yra aklas dainininkas ir pianistas, du kartus atstovavo Ispanijai „Eurovizijos“ dainų konkurse. Iki 1987 m. buvo grupės Equus vokalistas. 1992 metais jis įrašė ispanų garso takelį „Disney“ kino filmui „Gražuolė ir pabaisa“ (Beauty and the Beast). Tais pačiais metais jis dalyvavo 1992 m. Eurovizijoje su balade „Todo esto es la música“. 2000 metais jis laimėjo Eurocanción 2000 konkursą, kurį organizavo TVE ir atstovavo Ispanijai 2000 m. Eurovizijoje, vykusioje Stokholme, su daina „Colgado de un sueño“.